Publication: Magyar Közlöny
Issue: MK-2008-59 (Year: 2008, Number: 59)
Era: 2004-2010
Section: A rendezett munkaügyi kapcsolatok feltételeinek való megfelelésérõl – az 1/2006. (II. 2.) FMM rendelet alapján – tett
Paragraph Index: 915

4. A szolgáltatáshoz kapcsolódó területi adatok: Ebben az adatblokkban a támogatási kérelemben megjelenített szolgáltatás(ok)ra vonatkozó területi adatokat kell megadni a támogatási kérelemhez csatolt szakmai program alapján. Azokra a településekre vonatkozóan kell a megfelelõ adatokat megadni, amelyek területén a támogatásban szereplõ szolgáltatásokat végzik, vagy végezni fogják. A Település neve oszlopba adja meg a szolgáltatással érintett település nevét. A Szolgáltatás helye oszlop megfelelõ oszlopába jelölve azt, hogy az adott település bel- vagy külterületére vonatkozik-e a szolgáltatás. A Település demográfiai mutatói, szociális jellemzõi oszlop megfelelõ oszlopába jelölje, hogy az adott területen a 60 év feletti lakosság aránya: 25%-nál több-e, hogy a születések száma 5-nél kevesebb-e évente, a halálozások száma 10 fõnél több-e évente és hogy a munkanélküliségi ráta nagyobb-e 7%-nál. Amennyiben az adott kérdéseknél a válasz nemleges, akkor nem kell jelölni. Az Összes szolgáltatás tekintetében ellátandó lakosság aránya (%) oszlopban százalékban kell megadni a szolgáltatás által érintett lakosságnak a teljes lakossághoz viszonyított arányát. A Tanyás térség esetén az állandó lakosok száma (fõ) oszlopban az adott fejlesztés helye szerinti településre nézve a tanyás térség állandó lakosainak számát kell megadni amennyiben a támogatási kérelemben megjelenített szolgáltatás egy település tanyás térségében mûködik, vagy fog mûködni.

Source: https://magyarkozlony.hu/hivatalos-lapok/4e5492b727b53a44d854c1b4f4463a0fcb6e9263/dokumentumok/dfd30a426e2eab92a4660213a8b8fc2d627ae3be/letoltes